**ResearchGate** on maksuton yhteisöpalvelu tieteentekijöille ja tutkijoille. Henkilökohtaisen tutkijaprofiilin ohella sivusto tajoaa käyttäjälleen sovelluksia, mukaan lukien semanttisen tiedonhaun (kokonaisesta tiivistelmästä) , tiedostojen jakamisen, julkaisutietokantojen jakamisen sekä mahdollisuuden luoda ryhmiä sekä osallistua keskustelufoorumeille. Käyttäjät voivat myös luoda oman blogin verkostonsa keskuudessa. Toukokuussa 2011 perustettu ResearchGate on kerännyt käyttäjikseen yli 1 400 000  tutkijaa 192 maasta. 

Muiden työkalujen ohella ResearchGate on kehittänyt semanttisen hakukoneen joka käynnistää tiedonhaun sisäisten resurssien lisäksi useissa merkittävissä sivuston ulkoisissa tietokannoissa (mm. PubMed, CiteSeer, arXiv sekä NASAn kirjasto). Hakukone analysoi tiivistelmän kokonaisuudessaan yksittäisten hakusanojen sijaan ja mahdollistaa näin tarkempien hakutulosten saannin.*lähde?* 
Samankaltainen semanttinen analyysi on käyttäjien verkostoitumisen tukena. Toiminto tekee käyttäjille ehdotuksia heitä mahdollisesti kiinnostavista ryhmistä ja kirjallisuudesta sekä samoista aiheista kiinnostuneista muista käyttäjistä. ResearchGatessa ovat käyttäjät luoneet yli 1 400 ryhmää. Ryhmä voidaan luoda joko kaikille käyttäjille avoimeksi tai yksityiseksi, luottamuksellisen informaation vaihtoa varten. Jokaisella ryhmällä on käytössään laaja skaala tutkijoiden yhteistyön mahdollistavia työkaluja, esimerkkinä mahdollisuus tiedostojen jakoon, jolloin kollegat voivat yhteistyössä työstää dokumentteja. Useat tieteelliset organisaatiot ja konferenssit käyttävät ResearchGatea kohtaamispaikkana, joka mahdollistaa tutkimukseen liittyvien yksityiskohtien läpikäynnin, yhteistyön sekä vaivattoman, tutkijoiden välisen kommunikoinnin yli maarajojen. *lähde?*

Sivustolla on myös oma listauksensa tieteen alan avoimista työpaikoista. Käyttäjä voi hakea työtarjouksia avainsanan, aseman, tutkimusalan sekä maan perusteella. Vuodesta 2009 tutkijoilla on myös mahdollisuus hakea julkaisutietoa omista artikkeleistaan ja näin selvittää mitä versioita artikkeleistaan he voivat laillisesti ladata sivuston muiden käyttäjien maksuttomasti luettavaksi.

ResearchBlog on ResearchGaten virallinen blogi joka julkaistiin marraskuussa 2009. Tieteellisen verkoston jäsenten on mahdollista ehdottaa omia tekstejään julkaistavaksi blogiin. Tekstien joukosta valitaan korkealuokkaisimmat ehdotukset. Kyseisistä kirjoituksista muodostuva blogi tarjoaa täten hyvämaineisen lähteen uutisista, tutkimuksista sekä innovaatioista kaikilta tieteen aloilta. Henkilökohtaiset mikroblogit tarjoavat puolestaan käyttäjille mahdollisuuden julkaista viestien ohella kuvia, tiedostoja, julkaisuja sekä linkkejä.

Yritys
------

ResearchGate ilmoitti 8. syyskuuta 2010 saamastaan lisärahoituksesta. Rahoituksen lähteenä on muun muassa Piilaaksossa, Yhdysvalloissa vaikuttava Benchmark Capital, joka on aiemmin investoinut tunnettuihin verkkopalveluihin Twitter ja eBay. Toinen tunnettu yritykseen sijoittanut on myös Accel Partnersin Piilaakson toimisto joka lukeutuu yhteisöpalvelu Facebookin sijoittajiin.

Lähteet
-------

1. ↑  "Pioneers", Science Magazine, 30 May 2008, Print Edition
2. ↑  Virtual network benefits researchers  24.11.2008. Cordis News.  Arkistoitu 2.4.2015. Viitattu 26.11.2009.
3. ↑  [ Professor Facebook
More connective tissue may make academia more efficient=UPI] *economist.com*.  11.2.2011. Viitattu 11.2.2011.
4. ↑  ResearchGATE Offers Social Networking for Scholars /publisher=Read Write Web *readwriteweb.com*.  8.9.2010.  Arkistoitu 11.9.2010. Viitattu 8.9.2010.
5. ↑  Collaboration: Social Networking Seeks Critical Mass /publisher=naturejobs.com *nature.com*.  15.12.2010. Viitattu 11.1.2011.
6. 1 2  Professional Network ResearchGate Is A LinkedIn For Scientists  2009-5-14. Techcrunch. Viitattu 25.11.2009.
7. ↑  Self-archiving repositories: Is ResearchGate the solution?  2009-16-9. Antropologi.info. Viitattu 30.11.2009.
8. ↑  ResearchGATE offers new publishing tools to scientists  2009. Admin. Viitattu 25.1.2010.
9. ↑  ResearchGATE brings in strong funding round for 'scientific Facebook'  2010. The Guardian. Viitattu 9.8.2010.

Aiheesta muualla
----------------

* ResearchGate
* ResearchBlog (Arkistoitu – Internet Archive)